Държавен вестник, бр. 59, 2009 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  59
(4) Комисията разглежда несъответстващо
на нормите и изискванията на Етичния ко-
декс поведение на военнослужещите и цивил-
ните служители по служебно правоотношение
в състав от всички редовни членове. При от-
съствие на редовен член директорът на служ-
бата определя кой от резервните членове тряб-
ва да го замести.
(5) Установяването на поведение, несъответ-
стващо на нормите и изискванията на Етичния
кодекс, се извършва по сигнал, по разпорежда-
не на директора на службата или по инициати-
ва на комисията по ал. 1.
(6) В хода на проверката комисията изяс-
нява фактите и обстоятелствата, както и из-
слушва при необходимост обясненията на слу-
жителя, за когото има данни за нарушаване
на нормите и изискванията на Етичния ко-
декс, и обсъжда представените от него дока-
зателства.
(7) При констатиране в хода на проверката
на нарушения, които обосновават необходимост-
та от налагане на дисциплинарни наказания,
комисията предлага на директора на службата
извършване на служебна проверка по чл. 161
ППЗОВСРБ или по чл. 96 ЗДСл.
(8) При констатиране в хода на проверката
на поведение, несъответстващо на нормите и
изискванията на Етичния кодекс, комисията
приема решения с мнозинство от две трети.
За работата на комисията се изготвят и под-
писват решение и протокол за цялостната є
дейност.
(9) Решението на комисията съдържа стано-
вище относно наличието и степента на поведе-
ние, несъответстващо на нормите и изисквани-
ята на Етичния кодекс, както и предложение
относно необходимостта от прекратяване на
правоотношението без предизвестие в случаи-
те по чл. 166, ал. 1, т. 2 ЗОВСРБ или по чл. 290,
ал. 3 ЗОВСРБ.
(10) В 7-дневен срок от вземането на реше-
ние комисията го представя заедно с протокола
за цялостната є дейност на директора на служ-
ба “Военна полиция”.
(11) Правоотношението по изпълнение на
военната служба с военнослужещия, нарушил
нормите и изискванията на Етичния кодекс,
се прекратява без предизвестие от министъра
на отбраната или от директора на службата, в
случай че е оправомощен от министъра на от-
браната.
ЗАКЛЮЧИТЕЛНА РАЗПОРЕДБА
Параграф единствен. Правилникът се при-
ема на основание чл. 100, ал. 5 от Закона за от-
браната и въоръжените сили на Република
България.
9763
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ОБРАЗОВАНИЕТО И НАУКАТА
ПРОТОКОЛ
за сътрудничество и обмен между Министер-
ството на образованието и науката на Репуб-
лика България и Министерството на образо-
ванието и науката на Украйна за учебните 2008/
2009, 2009/2010 и 2010/2011 г.
(Одобрен с Решение № 372 от 13 юни 2008 г. на
Министерския съвет, изм. с Решение № 559 от
30 юни 2009 г. на Министерския съвет. В сила
от 9 юли 2009 г.)
На основание на Спогодбата между прави-
телството на Република България и правител-
ството на  Украйна за сътрудничество в област-
та на образованието, науката и културата, под-
писана на 5 октомври 1992 г., а така също и на
основание на Споразумението между Минис-
терството на науката и образованието на Ре-
публика България и Министерството на обра-
зованието на Украйна, подписано на 9 декем-
ври 1994 г., Министерството на образованието
и науката на Република България и Министер-
ството на образованието и науката на Украйна
(по-нататък наричани “страните”) се догово-
риха за следното:
Член 1
Страните ежегодно изпращат на реципроч-
на основа трима студенти за придобиване на
образователно-квалификационна степен “ба-
калавър” или “магистър” и  един за придоби-
ване на образователна и научна степен “док-
тор” в Република България и на образовател-
на и научна степен “кандидат на науките” в
Украйна, а също така преподаватели и изсле-
дователи за специализации и провеждане на
научни изследвания, с обща продължителност
до 9 месеца.
Обучението, изследователската работа и
специализациите в Украйна се провеждат във
висши училища от системата на Министерст-
вото на образованието и науката на Украйна.
Член 2
Подборът на кандидатите за обучение и спе-
циализация по чл. 1  се осъществява от изпра-
щащата страна. Изпращащата страна предос-
тавя на приемащата страна не по-късно от 20
април следните документи, придружени от пре-
вод на езика на приемащата страна:
а) формуляр на кандидата;